Coba ceritain soal Chester F. Carlson dalam bahasa jawa

Chester F. Carlson ya iku penemu mesin fotokopi.Fotokopi ya iku mesin kanggo ngopi dhokumèn kanthi rikat. Carlson lair ing Seattle, Amérikah Sarékat tanggal 8 Fèbruari 1906. Wong tuwané nyambut gawé dadi tukang cukur. Amarga dhèwèké kagolong ékonomi ngisor, mula Carlson wis nyambut gawé nalika umuré ngancik 14 taun. Kanthi ngupaya kang temenan, Carlson bisa éntuk gelar sarjana fisika kang suwéné mung rong taun. Dhèwèké kuliyah ana ing Sekolah Tinggi California. Sawisé rampung kuliyah, Carlson nyambut gawé kanthi gonta-ganti. Pungkasan, nalika nyambut gawé minangka analis paten ing Mallory & Co, Carlson uga nyambi kuliyah ing wayah wengi ya iku ing fakultas hukum, Sekolah Tinggi New York. Sawisé nyandhang gelar sarjana hukum, dhèwèké kapilih dadi Manager Departemen paten ing Mallory. Nanging asile mung cukup kanggo kanggo awake dhèwèké. Ing wiwitan kawinane, dhèwèké ngupaya supaya bisa nyukupi kebutuhane kulawargané. Ing kono, Carlson kepéngin gawé sawijing panemon kang wigati tumrap donya lan kususe tumrap awake dhéwé. Nanging dhèwèké durung bisa ngangen-angen apa kang bakal ditindakake.

Nalika nyambut gawé, Carlson ngrasakake karepotan amarga karbon kanggo ngopi data ora cukup. Nalika iku, dhèwèké mikir yèn piranti kanggo ngopi dhokumèn pacen wigati. Dhèwèké banjur sinau ngenani fotografi, asil panaliten, lan asil percobaan. Asile, dhèwèké bisa nemu cara kanggo ngopi dhokumèn kang diarani xerografi nanging akèh wong kang ora percaya ngenani manpaat piranti iku. Taun 1939-1944, dhèwèké ditolak déning punjul 20 perusahaan, kaya ta IBM, GE, lan RCA. Kedadeyan mau, gawé Carlson dadi aras-arasen. Nanging nalika dhèwèké eling yèn panemone wigati, dhèwèké dadi semangat manèh. Taun 1944, Bettelle Memorial Institute, sawijining lembaga riset nirlaba, kapéncut marang panemon mau. Taun 1947, Battelle ngadakake kerjasama karo Haloid, sawijining perusahaan cilik kang ngasilaké kertas potokopi kng diarani Xerok. Haloid diwènèhi hak gawé mesin-mesin potokopi kanthi prinsip xerografi. Taun 1954 utawa selikur taun sawisé Carlson nemu xerografi, mesin potokopi kang canggih dijenengi 941. Mesin iki duwé kaunggulan ya iku bisa ngopi data kanthi rikat lan cara gunakake mung menyet sawijining tombol. Sawisé iku, fotokopine dadi misuwur.